cyanic-selkie/wikianc huggingface dataset:
ভাসমান সন্ত্রাস
ব্যুৎপত্তি
“ভাসমান সন্ত্রাস” নামটি জীবের একটি উপনাম ফ্লোটিং টেরর-এর (floating terror) আক্ষরিক অনুবাদ। এরা একত্রে দলবদ্ধ অবস্থায় সমুদ্রপৃষ্ঠে ভেসে থাকে এবং এদের নিডোসাইটের দংশন অত্যন্ত যন্ত্রণাদায়ক হওয়ায় এদের এরূপ নামকরণ করা হয়েছে।
বর্ণনা
ভাসমান সন্ত্রাস সুস্পষ্টভাবে নিউস্টন সম্প্রদায়ের সদস্য হলেও এদের আচরণ সম্পর্কে এখনও অনেক কিছু অজানা। নিউস্টন হলো পানির উপরিভাগে ভাসমান সামুদ্রিক জীবসম্প্রদায়। এই সম্প্রদায়ের জীবেরা উচ্চমাত্রার অতিবেগুনি রশ্মি, পানির অতিমাত্রায় শুষ্কীভবন, সমুদ্র ও সমুদ্রতরঙ্গের ক্রমপরিবর্তনশীলতার মতো চরমভাবাপন্ন পরিস্থিতির মধ্যে বিরাজ করে। চরম পরিবেশের প্রতি সহনশীলতা এবং পৃথিবীপৃষ্ঠের ৭১% অঞ্চলে বিস্তৃত আবাস থাকা সত্ত্বেও এই পলিফাইলেটিক জীবসম্প্রদায়ের (ভিন্ন আদিজীব থেকে আগত, যার ফলে একই প্রজাতিভুক্ত নয় এমন জীবসম্প্রদায়) গঠন ও কার্যক্রম বিষয়ে খুব বেশি জানা যায় না।
ভাসমান সন্ত্রাসের ক্রিয়াকলাপ অনেকটা জাহাজের মতোই: এদের পানির উপরে থাকা অংশটিতে কার্বন মনোক্সাইড ও বায়ুতে পরিপূর্ণ একটি প্রকোষ্ঠ থাকে, যা জাহাজের পালের মতো সমুদ্রে এদের মাইলের পর মাইল ভাসিয়ে নিয়ে যায়। এদের বিষাক্ত টেন্টাকলগুলো পশ্চাদ্‌বর্তী হয়, যার বিষ ছোট ছোট মাছের প্রাণ নেওয়ার মতো যথেষ্ট ভয়ঙ্কর। সমুদ্রে দীর্ঘপথ পাড়ি দেওয়ার সক্ষমতা ও ঋতুভিত্তিক বংশবিস্তার প্রক্রিয়ায় কারণে বছরের নির্দিষ্ট সময় এদের দলবদ্ধভাবে সমুদ্রসৈকতে ভেসে আসতে দেখা যায়। মানুষ তখন এদের যন্ত্রণাদায়ক বিষের সংস্পর্শে আসে। ফলে সাইফনোফরদের মধ্যে ভাসমান সন্ত্রাস যথেষ্ট কুখ্যাতি লাভ করেছে।
ভাসমান সন্ত্রাসের দেহের গঠন, অঙ্গসংস্থান এবং এদের কলোনির সংগঠন অন্যান্য সাইফনোফোরদের থেকে ভিন্নতর। কলোনি আকারে বসবাসকারী হাইড্রোজোয়ানদের মধ্যে সাইফনোফোরদের নিয়ে তুলনামূলক কম গবেষণা পরিচালিত হয়েছে। এদের কলোনিতে বিশেষায়িত কিছু কোষ থাকে, যাদের জুয়োয়েড বলা হয়। এরা মুক্তজীবী প্রাণীদের সমসংস্থ হিসেবে আচরণ করে। কিছু প্রজাতি প্লাঙ্কটনসদৃশ; সমুদ্রের গভীরতম স্থান থেকে সমুদ্রপৃষ্ঠ পর্যন্ত এদের পাওয়া যায়।  এরা ভঙ্গুর এবং এদের অক্ষত অবস্থায় সংগ্রহ করা খুবই কষ্টসাধ্য। এদের দূরনিয়ন্ত্রিত নিমজ্জিত জলযানের সাহায্যে বা মাঝসমুদ্রে ডুব দিয়ে খালি হাতে কিংবা অঞ্চলবিশেষে পানির স্থানিক ঊর্ধ্বমুখী প্রবাহের মাধ্যমে সংগ্রহ করা হয়।  তবে ভাসমান সন্ত্রাস প্রকৃতিতে অন্যদের তুলনায় সহজে পাওয়া যায়; এরা তুলনামূলক সুস্পষ্ট ও শক্ত সাইফনোফোর। এই কারণে এই প্রজাতি সম্পর্কে বিস্তৃত লেখালেখি হয়েছে; এমনকি এদের ফাঁপা অংশের রাসায়নিক উপাদান, বিষ (বিশেষ করে বিষক্রিয়া), প্রকৃতিতে সহজপ্রাপ্যতা, ভৌগোলিক বিস্তৃতি ইত্যাদি নানা বিষয় নিয়ে গবেষণা করা হয়েছে।           তবে ভাসমান সন্ত্রাসের বিস্তারিত গঠন, প্রধান প্রধান জুয়োয়েড কোষের সংস্থানিক বর্ণনা, কলোনি গঠনের বিস্তারিত বর্ণনা দিয়ে গবেষণা হয়েছে তুলনামূলকভাবে কম।    এই গবেষণাগুলো নিউস্টন জীবসম্প্রদায়ের অঙ্গসংস্থান, কোষীয় কাঠামো ও ক্রমবিকাশ সম্পর্কে গুরুত্বপূর্ণ ধারণা প্রতিষ্ঠা করে। ভাসমান সন্ত্রাসের কলোনি অন্যান্য সাইফনোফোরের তুলনায় কিছুটা ভিন্নভাবে বিকশিত হয় এবং এতে তিন মাত্রার শাখা কাঠামো গঠিত হয়। ফলে সাইফনোফোরের অঙ্গসংস্থান দিয়ে ভাসমান সন্ত্রাস কলোনির অঙ্গসংস্থান, গঠন ও পরিবর্ধন ব্যাখ্যা করা কিছুটা কঠিন হয়।
ইন্দো-প্রশান্ত মহাসাগরীয় ভাসমান সন্ত্রাস (Physalia physalis) বা নীল বোতল (Physalia utriculus) জাপান, ইন্দোনেশিয়া এবং অস্ট্রেলিয়ার পূর্ব উপকূলীয় সমুদ্রসৈকতগুলোতে পাওয়া যায়, যাদের মাধ্যমে প্রতি বছর প্রায় দশ হাজার পর্যটক বিষক্রিয়ায় আক্রান্ত হন। এই প্রজাতি ক্রান্তীয়, উপক্রান্তীয় এবং কখনো কখনো নাতিশীতোষ্ণ অঞ্চলসহ পৃথিবীর সমস্ত সামুদ্রিক এলাকায় পাওয়া যায়।
শারীরতত্ত্ব ও অঙ্গসংস্থান
অন্য সকল সাইফনোফোরের মতো ভাসমান সন্ত্রাস কলোনি আকারে বসবাস করে। প্রতিটি ভাসমান সন্ত্রাসের ক্ষুদ্র ক্ষুদ্র একক (জুয়োয়েড) গুচ্ছাকারে বায়ুপূর্ণ নিউম্যাটোফোরের নিচের দিকে অবস্থা করে। মুকুলোদ্গমের মাধ্যমে নতুন জুয়োয়েড সৃষ্টি হয় এবং কলোনি বৃদ্ধি পায়। ভাসমান সন্ত্রাসে অন্তত সাত ধরনের জুয়োয়েড বর্ণনা করা হয়েছে। এর মধ্যে তিনটি মেডুসয়েড ধরনের (গনোফোর, নেক্টোফোর ও ভেস্টিজিয়াল নেক্টোফোর) এবং চারটি পলিপয়েড ধরনের (মুক্ত গ্যাস্ট্রোজুয়োয়েড, টেন্টাকলবাহক জুয়োয়েড, গনোজুয়োয়েড ও গনোপ্যালপন)। তবে গ্রন্থভেদে এই জুয়োয়েডগুলোর নাম ও শ্রেণিবিন্যাস ভিন্ন হয়ে থাকে। এগুলোর অধিকাংশের ভ্রূণতাত্ত্বিক ও বিবর্তনঘটিত সম্পর্ক এখনও অস্পষ্ট।
নিউম্যাটোফোর বা বায়ুথলি ভাসমান সন্ত্রাসের সবচেয়ে সুস্পষ্ট ও বৈশিষ্ট্যময় অংশ। এটি স্বচ্ছ ও ঈষৎ নীলচে, বেগুনি, গোলাপি বা রক্তবেগুনি রঙের হয়ে থাকে। এটি লম্বা এবং  পর্যন্ত পানির ওপরে ভাসমান থাকতে পারে। নিউম্যাটোফোর বা বায়ুথলি ভাসন ব্যবস্থা এবং চলাচল উভয়টিই নিয়ন্ত্রণ করে; যার কারণে বায়ুপ্রবাহের ভিত্তিতে সম্পূর্ণ জৈব ব্যবস্থাটি স্থান পরিবর্তন করে।  বায়ুথলির গ্যাসের কিছু অংশ কার্বন মনোঅক্সাইড (০.৫–১৩%) যা প্রাণীর দেহে সক্রিয়ভাবে উৎপন্ন হয়। অবশিষ্ট অংশ অন্যান্য বায়বীয় গ্যাস (নাইট্রোজেন, অক্সিজেন ও অন্যান্য নিষ্ক্রিয় গ্যাস), যা পরিবেষ্টিত বায়ু থেকে ব্যাপন প্রক্রিয়ায় প্রাণীদেহে প্রবেশ করে। সমুদ্রপৃষ্ঠে কোনো প্রকার আক্রমণের শিকার হলে বায়ুথলি চুপসে যেতে পারে, যার মাধ্যমে পুরো কলোনি অস্থায়ীভাবে পানিতে নিমজ্জিত হয়ে বিপদ থেকে রক্ষা পায়।
দুই ধরনের জুয়োয়েডের পারস্পরিক সহযোগিতার মাধ্যমে ভাসমান সন্ত্রাসের কলোনি শিকার করে ও খাদ্যের সংস্থান করে। দুই ধরনের জুয়োয়েড হলো: গ্যাস্ট্রোজুয়োয়েড ও টেন্টাকলবাহী জুয়োয়েড, যা ডাক্টাইলোজুয়োয়েড বা টেন্টাকুলার প্যালপন নামে পরিচিত। ডাক্টাইলোজুয়োয়েডে টেন্টাকল থাকে, যা সাধারণত 10 m লম্বা হলেও, প্রায় 30 m পর্যন্ত পৌঁছাতে পারে। প্রতিটি টেন্টাকলে ক্ষুদ্র, প্যাঁচানো সুতার মতো কাঠামো থাকে, যাকে নেমাটোসিস্ট বলে। নেমাটোসিস্ট বিভিন্ন মাছ ও স্কুইডের লার্ভার সংস্পর্শে এসে খুলে যায় এবং দংশন করে বিষ ঢেলে দেয়। ফলে সেগুলো পক্ষাঘাতে আক্রান্ত হয় এবং অনেক সময় মারা যায়। প্রায় ১,০০০ সংখ্যার ভাসমান সন্ত্রাসের একটি বৃহৎ দলের কারণে মৎস্যসম্পদের ক্ষতি করে। টেন্টাকলের সংকোচনের ফলে শিকার উপরে উঠে আসে এবং পরিপাককারী গ্যাস্ট্রোজুয়োয়েডের সংস্পর্শে আসে। গ্যাস্ট্রোজুয়োয়েড শিকারকে পরিবেষ্টন করে ও বিভিন্ন উৎসেচক নিঃসরণের মাধ্যমে খাদ্যকে পরিপাক করে।
এদের প্রধান জনন জুয়োয়েড গনোফোর, যা গনোড্রিয়া নামক কাঠামোয় অবস্থান করে। গনোফোর পুং ও স্ত্রীজননকোষ উৎপন্ন করে (জীবনচক্র দ্রষ্টব্য)। গনোফোরের পাশাপাশি প্রতিটি গনোডেন্ড্রনে অসংখ্য বিশেষায়িত জুয়োয়েড থাকে। যেমন: গনোজুয়োয়েড (আনুষঙ্গিক জুয়োয়েড), নেক্টোফোর (পর্যবেক্ষণে দেখা যায়, এরা বিচ্ছিন্ন গনোডেন্ড্রনকে সাঁতার কাটতে সহায়তা করে) ও ভেস্টিজিয়াল নেক্টোফোর (জেলি পলিপও বলা হয়; এদের কাজ সম্পর্কে বেশি জানা যায় না)।
কলোনি
ভাসমান সন্ত্রাসকে কলোনিয়াল জীবিসত্তা হিসেবে বর্ণনা করা হয়। একটি কলোনির প্রতিটি জুয়োয়েড বিবর্তনমূলকভাবে হয় পলিপ অথবা মেডুসা, তথা নিডারিয়ানদের দেহের গঠনগত দুইটি মৌলিক তল থেকে উদ্ভূত হয়েছে। উভয় কাঠামোই কলোনিবিহীন নিডারীয় প্রজাতিতে সম্পূর্ণ দেহ ধারণ করে (যেমন: একটি জেলিফিশ হলো একটিমাত্র মেডুসা; একটি সি অ্যানিমোন হলো একটিমাত্র পলিপ)। ভাসমান সন্ত্রাসের প্রতিটি জুয়োয়েড একটিমাত্র নিষিক্ত ডিম্বাণু থেকে সৃষ্টি হয়, যার কারণে সম্পূর্ণ কলোনি জিনগতভাবে একক বৈশিষ্ট্যমণ্ডিত। এরা আজীবন দৈহিকভাবে পরস্পর সংলগ্ন থাকে এবং একটি দেহের অঙ্গসমূহের মতো কাজ করে। এইভাবে বাস্তুগত কারণে ভাসমান সন্ত্রাস একক জীবসত্তা হিসেবে কাজ করে। কিন্তু ভ্রূণতাত্ত্বিকভাবে এরা একাধিক স্বতন্ত্র জীবসত্তার সমন্বয়ে গঠিত।
বিস্তৃতি
বায়ুপ্রবাহের সাথে এরা উপসাগর বা সমুদ্রসৈকতে এসে পৌঁছায়। প্রায়শই দেখা যায়, একটি ভাসমান সন্ত্রাস দৃশ্যমান হওয়ার পর নিকটেই আরও ভাসমান সন্ত্রাস দৃশ্যমান হয়। টেন্টাকলের সংস্পর্শে যন্ত্রণাদায়ক দংশনের কারণে সৈকতগামী পর্যটকদের কাছে ভাসমান সন্ত্রাস খুবই পরিচিত। সৈকতে ভেসে আসা ভাসমান সন্ত্রাসের দংশনের কারণে সৈকত বন্ধ করে দেওয়া হতে পারে।
৮৬২
৮৬২ গ্রেগরীয় বর্ষপঞ্জির একটি সাধারণ বছর।
ভাসমান সন্ত্রাস
প্রবাহগতি প্রক্রিয়া
খুব সহজে প্রাপ্ত হলেও সৈকতে পৌঁছার আগ পর্যন্ত ভাসমান সন্ত্রাস বা নীল বোতলের উৎস সম্পর্কে জানা যায় না; এমনকি সমুদ্রে এদের প্রবাহগতি প্রক্রিয়া সম্পর্কেও বেশি জানা যায় না।
বাম ও ডানমুখিতা
প্রতিটি ভাসমান সন্ত্রাস বা নীল বোতলের চূড়া বাম অথবা ডানমুখী হতে পারে (দ্বিরূপতা)। ধারণা করা হয়, সমগ্র প্রজাতি সৈকতে ভেসে গিয়ে বিলুপ্ত হয়ে যাওয়ার হাত থেকে বাঁচার জন্য এই অভিযোজনমূলক ব্যবস্থা গৃহীত হয়েছে। বামমুখী ভাসমান সন্ত্রাস বাতাসের দিকের সাথে ডানে এবং পক্ষান্তরে ডানমুখী ভাসমান সন্ত্রাস বামে স্থানান্তরিত হয়। বায়ুপ্রবাহের ফলে দুই ধরনের ভাসমান সন্ত্রাস দুইটি ভিন্ন দিকে পরিচালিত হয়। ফলে নিদেনপক্ষে দলের অর্ধেক জনগোষ্ঠী সৈকতে পৌঁছে এবং মারা যায়।  আটলান্টিক ভাসমান সন্ত্রাস ও নীল বোতলকে একই প্রজাতির সদস্য বলে গণ্য করা হয়। তবে আটলান্টিক ভাসমান সন্ত্রাসের আকার তুলনামূলক বড় এবং এদের শিকারের জন্য টেন্টাকলগুলোও লম্বা হয়। নীল বোতলের চূড়া বা পাল কদাচিৎ ১০ সেন্টিমিটারের বেশি লম্বা হয়; শিকারের টেন্টাকলগুলোর দৈর্ঘ্য ৩ মিটারের বেশি হয় না। সেই তুলনায় আটলান্টিক ভাসমান সন্ত্রাসের চূড়া বা পাল ১৫ সেন্টিমিটার পর্যন্ত হয়, এমনকি ৩০ সেন্টিমিটার পালের ভাসমান সন্ত্রাসের নজিরও রয়েছে। পূর্ণাঙ্গ কলোনিতে একাধিক টেন্টাকল থাকে, যেগুলো পূর্ণ প্রসারিত অবস্থায় ৩০ মিটার পর্যন্ত দীর্ঘ হতে পারে।
ভাসমান সন্ত্রাস কিছুটা অপ্রতিসম আকৃতির হয়ে থাকে। কলোনির জুয়োয়েডগুলো নিউম্যাটোফোর বা বায়ুথলির ঠিক মধ্য বরাবর অবস্থান করে ঝুলে না। কিন্তু মধ্যরেখার দুই পাশে অবস্থান করে। অনুগামী টেন্টাকলগুলো সি অ্যাংকরের মতো কাজ করে কলোনিকে ডানমুখিতা ও বামমুখিতার ওপর নির্ভর করে উভয় দিকেই বায়ুপ্রবাহের সাথে ৪৫° কোণে প্রবাহিত করে। কলোনির দিকমুখিতাকে অভিপ্রয়াণের অংশ হিসেবে মনে করা হয়, যার ফলে এরা নির্দিষ্ট পথ অনুযায়ী গমন করে। পূর্বে ধারণা করা হতো কলোনি যখন যাতায়াত করে, তখন বায়ুপ্রবাহের দিকের ওপর ভিত্তি করে চূড়া গঠিত হয়। কিন্তু প্রকৃতপক্ষে ভাসমান সন্ত্রাসের জীবদ্দশার যে অংশে এরা সমুদ্রের নিচে নিমজ্জমান থাকে, তখন এদের চূড়া গঠিত হয়।
গাণিতিক মডেলিং
ভাসমান সন্ত্রাস বা নীল বোতলের সাঁতার কাটার অক্ষমতার কারণে এদের ওপরে ক্রিয়াশীল বলের প্রকৃতি বিশ্লেষণ করে অথবা মহাসাগরীয় ও বায়ুমণ্ডলীয় প্রবাহে কণার স্থানান্তর মডেল ব্যবহার করে গাণিতিকভাবে এদের গতিপথের মডেলিং করা যায়। এর পূর্বে সমুদ্রসৈকতে এদের অবস্থানের প্রধান প্রধান ঘটনা ব্যাখ্যার জন্য ল্যাংরাঞ্জিয়ান কণিকা অনুসরণ মডেল ব্যবহার করা হয়। ২০১৭ খ্রিষ্টাব্দে ফেরার ও পাস্তর বাস্ক উপকূলে ভাসমান সন্ত্রাসের একটি গুরুত্বপূর্ণ সমাগমের উৎস সম্পর্কে ধারণা দিতে সক্ষম হন। তারা সময়ের বিপরীত দিকে বায়ুপ্রবাহের গতি ব্যবহার করে একটি ল্যাংরাঞ্জিয়ান মডেল পরিচালনা করেন, যাতে ভাসমান সন্ত্রাসের গতির জন্য একটি বায়ুর টান সহগ ব্যবহার করেন। তারা দেখতে পান এদের উৎস ছিল উত্তর আটলান্টিক মহাসাগরের উপক্রান্তীয় ঘূর্ণি অঞ্চল। ২০১৫ খ্রিষ্টাব্দে প্রিয়েটো ও অন্যান্য বিজ্ঞানীরা ভূমধ্যসাগরীয় অঞ্চলের সৈকতে ভাসমান সন্ত্রাস অবস্থানের প্রধান ঘটনা ব্যাখ্যায় সমুদ্রপৃষ্ঠীয় স্রোত উভয়টিই গ্রহণ করেন। এই মডেল তারা ধারণা করেন যে ভাসমান সন্ত্রাসেরা পৃষ্ঠীয় স্রোতের প্রভাবে ছড়িয়ে পড়ে, যার সাথে প্রায় ১০ শতাংশের মতো উচ্চমাত্রার বায়ুর টান সহগ ক্রিয়া করে। একইভাবে ২০২০ খ্রিষ্টাব্দে হেডল্যাম ও অন্যান্য কয়েকজন বিজ্ঞানী ১৫০ বছরের মধ্যে আয়ারল্যান্ডের তটরেখায় ভাসমান সন্ত্রাসের সর্বোচ্চ সমাবেশ থেকে পৃষ্ঠীয় স্রোত ও বায়ুর টানের সাহায্যে এদের উৎস নির্ণয় করেন। এই সমস্ত গবেষণায় জীবসত্তার গতিপথ নির্ণয়ে সাধারণ অনুমাননির্ভর পদ্ধতির পাশাপাশি সরল গাণিতিক সূত্র ব্যবহার করা হয়েছে, যার ফলে জটিল প্রবাহগতি হিসাবের বাইরে ছিল। ২০২১ সালে লি ও অন্যান্য বিজ্ঞানীরা নীল বোতল ও পালতোলা নৌকাকে সদৃশ ধরে নিয়ে ল্যাংরাঞ্জিয়ান মডেলভিত্তিক একটি পরামিতিক সমীকরণ উপস্থাপন করেন। এর মাধ্যমে তারা নীল বোতলের ওপর ক্রিয়াশীল জলগতীয় ও বায়ুগতীয় বল নির্ণয় করে এবং একটি সাম্যাবস্থা ধরে নিয়ে বায়ু ও সমুদ্রের স্রোতের ওপর ভিত্তি করে জীবসত্তার প্রবাহগতির বেগ ও প্রবাহের দিক নির্ণয় করার সাধারণ মডেল তৈরি করেন।
শিকারি ও শিকার
গুটিকয়েক শিকারি এই জীবসত্তাকে শিকার করে থাকে। এদের মধ্যে রয়েছে মুগুরমাথা সাগর কাছিম, যাদের খাদ্যাভ্যাসের একটি বড় অংশই হলো ভাসমান সন্ত্রাস। এই প্রজাতির কাছিমের ত্বক, বিশেষ করে জিহ্বা ও গলার চামড়া এত পুরু যে ভাসমান সন্ত্রাসের হুল এদের চামড়া ভেদ করে ঢুকতে পারে না। এছাড়া নীল রঙের সামুদ্রিক স্লাগ গ্লকাস আটলান্টিকাস ও বেগুনি শামুক জ্যান্থিনা জ্যান্থিনা ভাসমান সন্ত্রাসদের ভক্ষণের জন্য বিশেষায়িত। পূর্বে ধারণা করা হতো ওশান সানফিশ শুধুমাত্র জেলিফিশ খেয়ে থাকে; কিন্তু পরবর্তীতে দেখা যায় এরা বিভিন্ন প্রজাতির জীব ভক্ষণ করে, যার মধ্যে ভাসমান সন্ত্রাস অন্যতম।
কম্বল অক্টোপাস ভাসমান সন্ত্রাসের বিষের বিরুদ্ধে অনাক্রম্য। শিশু অবস্থায় ভাসমান সন্ত্রাসের ভাঙা টেন্টাকল বহন করতে দেখা যায়, যা পুরুষ ও অপরিণত স্ত্রী প্রাণী আক্রমণ ও প্রতিরক্ষা কাজে ব্যবহার করে।
ভাসমান সন্ত্রাস মাছ (নোমিয়াস গ্রনোভিয়ি) হলো আটলান্টিক, প্রশান্ত ও ভারত মহাসাগরের একটি মাছ। ভাসমান সন্ত্রাসের টেন্টাকলের মধ্যে বাস করার জন্য এরা সুপরিচিত। এরা ভাসমান সন্ত্রাসের টেন্টাকল ও গোনাড ভক্ষণ করে থাকে। সাগর কুসুমের মধ্যে বসবাসকারী ক্লাউনফিশের মতো পিচ্ছিল মিউকাস ক্ষরণ না করে দক্ষতার সাথে সাঁতরে নেমাটোসিস্ট থেকে সুরক্ষিত থাকে। এই মাছের মেরুদণ্ডে কশেরুকার সংখ্যা বেশি (৪১), যা এদের সাঁতারের দক্ষতা বৃদ্ধিতে প্রভাব রাখে। প্রাথমিকভাবে এরা বক্ষপাখনা দিয়ে সাঁতরায়; এই বিশেষায়িত বৈশিষ্ট্যের ফলে এরা সংকুচিত জায়গায় সহজে সাঁতরাতে পারে। এদের ত্বকের গঠন জটিল প্রকৃতির এবং এদের দেহে ভাসমান সন্ত্রাসের বিষের জন্য অন্তত একটি হলেও অ্যান্টিজেন থাকে। অন্যান্য মাছের তুলনায় প্রায় ১০ গুণ বেশি বিষ সহনশীল মনে হয় ডাক্টাইলোজুয়োয়েড (বৃহৎ টেন্টাকল) কর্তৃক এরা আক্রান্ত হয়। তাই এরা এই ধরনের টেন্টাকলগুলো এড়িয়ে চলতে চেষ্টা করে। ক্ষুদ্র গনোজুয়োয়েড সম্ভবত এদের দংশন করে না; এমনকি এই প্রজাতির মাছেদের প্রায়শই ছোট ছোট টেন্টাকলে ঠোকরাতে দেখা যায়।
কমেনসেলিজম ও মিথোজীবিতা
ভাসমান সন্ত্রাসকে আরও অন্যান্য সামুদ্রিক মাছের সাথে পাওয়া যায়; বিশেষত ইয়েলো জ্যাক নামক মাছের সাথে। এরা ভাসমান সন্ত্রাসের দংশন টেন্টাকলের মাধ্যমে আত্মরক্ষা লাভ করে এবং এই ধরনের মাছের উপস্থিতির কারণে ভাসমান সন্ত্রাস শিকারের জন্য অন্য মাছকে আকৃষ্ট করতে পারে।
জীবনচক্র
প্রতিটি ভাসমান সন্ত্রাস সত্তা যৌন দ্বিরূপ, অর্থাৎ পুরুষ ও স্ত্রী কলোনি আলাদা। কলোনির লিঙ্গভেদে ডিম্বাণু ও শুক্রাণু উৎপাদনকারী গনোফোর গনোডেন্ড্রন নামক কাঠামোর ওপরে অবস্থান করে, যা জননকালে কলোনি থেকে পৃথক হয়ে যায়। সাধারণত শরৎকালে গনোফোর থেকে ডিম্বাণু ও শুক্রাণু মুক্ত হয় এবং যৌন মিলন সম্পন্ন হয়। এখন পর্যন্ত প্রাকৃতিক পরিবেশে নিষেক ও প্রাথমিক গঠন পর্যবেক্ষণ করা সম্ভব না হওয়ায়, সমুদ্রের কোন গভীরতায় এই প্রক্রিয়াগুলো সম্পন্ন হয়, তা জানা যায় না।
বিষাক্ততা
থাম্ব|ইলাস্ট্রেশন অব ফাইসেলিয়া ফাইসেলিস, ১৮০৭
বিষপূর্ণ নেমাটোসিস্টে সমৃদ্ধ টেন্টাকলের সংস্পর্শে এলে ছোট মাছ ও অন্যান্য শিকারের দেহে নেমাটোসিস্ট বিদ্ধ হয় এবং বিষের প্রভাবে শিকার পক্ষাঘাতগ্রস্ত হয়ে পড়ে। সৈকতে ভেসে আসা মৃত জীব বা বিচ্ছিন্ন টেন্টাকলের দংশন পানিতে থাকা পূর্ণাঙ্গ কলোনির টেন্টাকলের দংশনের মতোই বেদনাদায়ক। মৃত্যু বা দেহ থেকে বিচ্ছিন্ন হওয়ার কয়েক ঘণ্টা থেকে কয়েক দিন পর পর্যন্ত এদের বিষ কার্যকর থাকে।
ভাসমান সন্ত্রাসের টেন্টাকলের সংস্পর্শে এলে দংশনের ফলে বিষক্রিয়ায় প্রচণ্ড ব্যথা হয় এবং চাবুকের আঘাতের মতো লাল দাগ পড়ে, যা প্রাথমিক সংস্পর্শের দুই থেকে তিন দিন পর্যন্ত স্থায়ী হয়। দংশনের ফলে ব্যথা ব্যক্তিভেদে এক থেকে তিন ঘণ্টার মধ্যে উপশম হয়ে যায়। তবে, ভাসমান সন্ত্রাসের বিষ লসিকা গ্রন্থি পর্যন্ত সংবাহিত হয়ে অ্যালার্জির অনুরূপ লক্ষণ দেখা যেতে পারে; যেমন: স্বরযন্ত্রের স্ফীতি, শ্বাসতন্ত্রের অবরুদ্ধভাব, হৃদযন্ত্রের অস্থিরতা এবং শ্বাসপ্রশ্বাসের অসুবিধা প্রভৃতি। এছাড়া অন্যান্য লক্ষণের মধ্যে রয়েছে জ্বর ও শক, এমনকি সবচেয়ে খারাপ ক্ষেত্রে মৃত্যুর ঘটনাও ঘটতে পারে। তবে, ভাসমান সন্ত্রাসের টেন্টাকলের দংশনে মৃত্যুর ঘটনা খুবই বিরল। বিপুল সংখ্যক টেন্টাকলের সংস্পর্শে এলে তিন ঘণ্টার বেশি স্থায়ী তীব্র ব্যথা উপশমের জন্য ও শ্বাসকষ্টের সমস্যা উপশমের জন্য চিকিৎসকের পরামর্শ নিতে হতে পারে। ছোট শিশুর ক্ষেত্রে টেন্টাকল সম্পূর্ণ পা পেঁচিয়ে ধরলে মৃত্যুর সম্ভাবনা থাকে।
এই প্রজাতি জীবের থেকে প্রতি বছর অস্ট্রেলিয়ায় প্রায় ১০,০০০ মানুষকে দংশনের ঘটনা ঘটে। এগুলোর বেশিরভাগই অস্ট্রেলিয়ার পূর্ব উপকূলে ঘটে থাকে; পাশাপাশি দক্ষিণ ও পশ্চিম অস্ট্রেলিয়ায় কিছু কিছু দংশনের ঘটনা ঘটে থাকে।
দংশনের চিকিৎসা
ভাসমান সন্ত্রাসের দংশনের ফলে মানবদেহে তীব্র ডার্মাটাইটিস দেখা দেয়, যা চাবুকের আঘাতের মতো লম্বা, সরু ও উন্মুক্ত ক্ষত হিসেবে দেখা যায়। টেন্টাকলের সংস্পর্শের প্রভাব বা কেটে যাওয়ার কারণে এই লক্ষণ দেখা যায় না, বরং টেন্টাকলের ছুলিজাতীয় চুলকানি সৃষ্টিকারী পদার্থের কারণে দেখা দেয়। ক্ষতস্থানে পর্যাপ্ত পরিমাণ সমুদ্রের পানি দিয়ে ধুয়ে নিলে গায়ে লেগে থাকে অবশিষ্ট টেন্টাকলগুলো সরে যায়।
অ্যাসিটিক অ্যাসিড (ভিনেগার) ব্যবহারে নেমাটোসিস্ট নিষ্ক্রিয় হয় এবং ব্যথা কিছুটা প্রশমিত হয়। কিন্তু বিচ্ছিন্নভাবে কিছু গবেষণায় দেখা যায়, কিছু কিছু মানুষের ক্ষেত্রে ভিনেগার নেমাটোসিস্টের বিষপ্রয়োগের মাত্রা বাড়িয়ে দেয় এবং লক্ষণগুলো আরও তীব্র হয়। ক্ষুদ্র ক্ষুদ্র প্রজাতির নিডোসাইটের দংশনের পর ভিনেগারের ব্যবহার রক্তক্ষরণ বৃদ্ধি করে বলেও জানা যায়।
২০১৭ খ্রিষ্টাব্দে একটি গবেষণায় ভাসমান সন্ত্রাসের দংশনের পর লঘুকরণহীন ভিনেগার বা দংশনের বিশেষায়িত স্প্রে “স্টিং নো মোর স্প্রে” ব্যবহারে সবচেয়ে বেশি উপকার পাওয়া যায়। ভিনেগার বা স্প্রে প্রয়োগের পরপরই ৪৫ °সে (১১৩ °ফা) তাপমাত্রার পানিতে ক্ষতস্থান চুবাতে হবে কিংবা ৪৫ মিনিটের জন্য হট প্যাক প্রয়োগ করতে হবে।
গ্যাবনের ইতিহাস
ইউরোপের সঙ্গে যোগাযোগের পূর্বে গ্যাবনের ইতিহাস সম্পর্কে খুব কমই জানা গিয়েছিল। চোদ্দো শতকের শুরুর দিকে বান্টু অভিবাসীরা এই অঞ্চলে স্থায়ীভাবে বসবাস করেছিল। পনেরো শতকের শেষ দিকে পর্তুগিজ অভিযাত্রী এবং ব্যবসায়ীরা এই অঞ্চলে এসেছিলেন। পরবর্তীকালে ষোলো শতকে আগত ডাচ, ইংরেজি এবং ফরাসি ব্যবসায়ীদের সঙ্গে এই উপকূল দাস ব্যবসায়ের কেন্দ্রস্থলে পরিণত হয়েছিল। ১৮৩৯ এবং ১৮৪১ খ্রিস্টাব্দে ফ্রান্স এই উপকূলে একটা সুরক্ষা কেন্দ্র স্থাপন করেছিল।
১৮৪৯ খ্রিস্টাব্দে লাইবারভিলে আটক করা একটা ক্রীতদাস জাহাজ থেকে পাওয়া বন্দিদের মুক্তি দেওয়া হয়ছিল। ফ্রান্স ১৮৬২ থেকে ১৯৮৭ খ্রিস্টাব্দ পর্যন্ত এই রাষ্ট্রের অভ্যন্তরীণ অঞ্চল সমেত তার নিয়ন্ত্রণ কায়েম করে সেখানে সম্পূর্ণ সার্বভৌমত্ব গ্রহণ করেছিল।
গ্যাবন ফরাসী নিরক্ষীয় আফ্রিকার একটা অংশ হিসেবে পরিগণিত হয়েছিল ১৯১০ খ্রিস্টাব্দে এবং এই দেশ স্বাধীন হয় ১৯৬০ খ্রিস্টাব্দে।
গ্যাবনের স্বাধীনতার সময়কালে দুই প্রধান রাজনৈতিক দলের অস্তিত্ব ছিল: একটা হল গ্যাবনিজ ডেমোক্র্যাটিক ব্লক (বিডিজি) যার নেতৃত্বে ছিলেন লিয়ন এম'বা এবং গ্যাবনিজ ডেমোক্র্যাটিক অ্যান্ড সোশ্যাল ইউনিয়ন (ইউডিএসজি), এই দলের নেতা হলেন জিন-হিলার আউবাম। সংসদীয় ব্যবস্থার অধীনে অনুষ্ঠিত স্বাধীনতার পরবর্তী প্রথম নির্বাচনে কোনো দলই একক সংখ্যাগরিষ্ঠতা অর্জন করতে পারেনি; পরবর্তীকালে নেতারা একটা দ্বি-দলীয় ব্যবস্থার বিরুদ্ধে সহমত হয়েছিলেন এবং সব প্রার্থীদের নিয়ে একটা একক তালিকা দিয়ে নির্বাচন হয়েছিল। ১৯৬১ খ্রিস্টাব্দের ফেব্রুয়ারিতে অনুষ্ঠিত সাধারণ নির্বাচনে নতুন রাষ্ট্রপতি শাসিত পদ্ধতিতে এম'বা প্রেসিডেন্ট এবং আউবাম পররাষ্ট্রমন্ত্রী হয়েছিলেন। ১৯৬৩ খ্রিস্টাব্দে এক-দলীয় শাসন ব্যবস্থা ভেঙে যায় এবং ১৯৬৪ খ্রিস্টাব্দে একদিনের একটা রক্তপাতহীন অভ্যুত্থান ঘটে। ১৯৬৭ খ্রিস্টাব্দের মার্চ মাসে লিওন এম'বা এবং ওমর বনগো যথাক্রমে রাষ্ট্রপতি ও উপরাষ্ট্রপতি নির্বাচিত হন। ওই বছরের পরের দিকে এম'বা মৃত্যুমুখে পতিত হন। গ্যাবনকে বনগো একদলীয় রাষ্ট্র হিসাবে ঘোষণা করেছিলেন, বিডিজিকে ভেঙে দিয়েছিলেন এবং গ্যাবনিজ ডেমোক্র্যাটিক পার্টির (পিডিজি) প্রতিষ্ঠা করেছিলেন। সর্বাত্মক রাজনৈতিক সংস্কার দ্বারা ১৯৯০ খ্রিস্টাব্দে একটা নতুন সংবিধান প্রণীত হয়েছিল এবং পিডিজি ৩০ বছরের মধ্যে দেশের প্রথম বহুদলীয় নির্বাচনে নিরঙ্কুশ সংখ্যাগরিষ্ঠতা অর্জন করেছিল। বিরোধী দলগুলির অসন্তুষ্টি সত্ত্বেও, বনগো ২০০৯ খ্রিস্টাব্দে তাঁর মৃত্যুর আগে পর্যন্ত রাষ্ট্রপতি ছিলেন।
প্রারম্ভিক ইতিহাস
প্রায় ১০০০ খ্রিস্টাব্দ থেকে অভিবাসী বান্টু মানুষেরা উত্তর থেকে ফ্যাং মানুষদের মতো আদিবাসী পিগমিদের সমাজগুলোকে ব্যাপকভাবে বাস্তুচ্যুত করেছিল। ইউরোপের সঙ্গে যোগাযোগের আগে পর্যন্ত উপজাতীয় জীবন সম্পর্কে খুব কম পরিচিতি ছিল, কিন্তু উপজাতি শিল্পকলা একটা সমৃদ্ধ সাংস্কৃতিক ঐতিহ্যের ধারণা দেয়।
পনেরো শতকের শেষদিকে আগত পর্তুগিজ অভিযাত্রী এবং ব্যবসায়ীরা গ্যাবনের প্রথম নিশ্চিত ইউরোপীয় পরিব্রাজক ছিলেন।  এই সময়ে দক্ষিণ উপকূল লোয়াঙ্গো রাজত্ব দ্বারা নিয়ন্ত্রিত হোত। পর্তুগীজরা উপকূল থেকে দূরে সাও তোম, প্রিন্সিপি এবং ফার্নান্দো পো দ্বীপে বসতি স্থাপন করেছিল, কিন্তু তারা উপকূলের নিয়মিত অভিযাত্রী ছিলেন।
পর্তুগিজ শব্দগ্যাবাও থেকে তারা গ্যাবোন ভূখণ্ডটার নামকরণ করেছিল; যার অর্থ হল আস্তিন এবং অবগুণ্ঠনওয়ালা একটা কোট।  কোমো নদীর মোহনার আকার সেই রকমই ছিল।
ষোলো শতকে পর্তুগিজদের পাশাপাশি ডাচ, ইংরেজি এবং ফরাসি ব্যবসায়ীরা এদেশে এসেছিল; ক্রীতদাস, হাতির দাঁত এবং উষ্ণমণ্ডলীয় কাঠ নিয়ে তারা ব্যবসা করত।
ফরাসি ঔপনিবেশিক সময়কাল
ডান|থাম্ব|300x300পিক্সেল|  'ফরাসি কঙ্গো। গ্যাবন থেকে অধিবাসীগণ ': ঔপনিবেশিক পোস্টকার্ড। ১৯০৫ খ্রিস্টাব্দে গৃহীত ১৮৩৮ এবং ১৮৪১ খ্রিস্টাব্দে গ্যাবনের উপকূলীয় প্রধানদের সঙ্গে চুক্তিবদ্ধ হয়ে উপকূলীয় অঞ্চলে ফ্রান্স একটা সুরক্ষা ব্যবস্থা স্থাপন করেছিল।
১৮৪২ খ্রিস্টাব্দে নিউ ইংল্যান্ড থেকে আমেরিকান মিশনারিরা এসে কোমো নদীর মোহনায় একটা মিশন প্রতিষ্ঠা করেছিলেন। ১৮৪৯ খ্রিস্টাব্দে ফরাসি কর্তৃপক্ষ একটা বেআইনি ক্রীতদাস জাহাজ পাকড়াও করে এবং অধিবাসীদের জাহাজে ছেড়ে দেয়। মিশন স্টেশনের কাছে যে জায়গায় অধিবাসীদের ছেড়ে দেওয়া হয়েছিল, সেখানে তারা একটা উপনিবেশ প্রতিষ্ঠা করেছিল যার নাম দেওয়া হয়েছিল লাইবারভিল (ফরাসি শব্দের অর্থ 'উন্মুক্ত শহর')।
১৮৬২ এবং ১৮৮৭ খ্রিস্টাব্দের মাঝামাঝি সময়ে ফরাসি অভিযাত্রীরা গ্যাবনের গভীর জঙ্গলে অনুপ্রবেশ করেছিল। কঙ্গো নদীর উৎস খোঁজার জন্য খুবই বিখ্যাত স্যাভরন্যান ডি ব্র্যাজা,  গ্যাবোনিজ বাহক এবং পথপ্রদর্শক হিসেবে তাঁর কাজে লাগিয়েছিলেন। ১৮৮৫ খ্রিস্টাব্দে ফ্রান্স গ্যাবন দখল করেছিল, কিন্তু ১৯০৩ খ্রিস্টাব্দ পর্যন্ত এই ভূখণ্ড শাসন করেনি। ১৯২২ খ্রিস্টাব্দের সময়কালে গ্যাবনের প্রথম রাজনৈতিক দল জিউনিস গ্যাবনাইস প্রতিষ্ঠিত হয়েছিল।
ড্রপা পাথর
ড্রপা পাথর হলো প্রায় ১২ হাজার বছরের পুরাতন ৭১৬টি চাকতি আকৃতির পাথুরে খণ্ড যেগুলোর উপর সাংকেতিক ভাষায় বিভিন্ন তথ্য উৎকীর্ণ আছে।  এই পাথরের চাকতিগুলোর প্রতিটির ব্যাস ১ ফুট (৩০ সেমি) এবং এদের মধ্যে একটি গর্ত রয়েছে যা দিয়ে সর্পিলাকারে দুটি ছাঁচ আটকে রাখা হতো। হায়ারোগ্লিফের মত সাংকেতিক চিহ্নগুলি এই ছাঁচে পাওয়া যায় বলে ধারণা করা হয়। কবে, বিশ্বের কোনও জাদুঘরে এগুলোর কোনো সংরক্ষিত তথ্য পাওয়া যায়নি এবং মনে করা হয় এটি একটি ধাঁ ধাঁ।
প্রকাশিত তথ্য
ড্রপা এবং ড্রপা পাথর সম্পর্কিত সর্বপ্রথম একটি তথ্যসূত্র ১৯৬২ সালের Das vegetarische Universum নামক একটি জার্মান উদ্ভিদ সম্পর্কিত সাময়িকীতে পাওয়া যায়।
টোটালফোরসভারেটস স্কুইডসেন্ট্রাম
thumb|200px|স্কুইডস চিহ্ন ১৯৫৩-১৯৮৮।
টোটালফোরসভারেটস স্কুইডসেন্ট্রাম (স্কুইডসি) (Totalförsvarets skyddscentrum) হল সুইডীয় সামরিক বাহিনী যাদের সিবিআরএন প্রতিরক্ষার বিশেষ প্রশিক্ষণ রয়েছে। এই প্রশিক্ষণ আর্মি, নৌবাহিনী এবং বিমানবাহিনীর থাকে। ১৯৫৩ সাল থেকে এই বাহিনী বিভিন্ন রূপে কাজ করেছে। টোটালফোরসভারেটস স্কুইডসেন্ট্রাম উমিয়া গ্যারিসন (উমিস্তান হিসেবেও পরিচিত)-এ অবস্থিত ভ্যাস্টারবটেনসগ্রুপেন (ইউজি ৬১) এর সাথে একত্রে কাজ করে যা পূর্বে ভ্যাস্টারবটেনস রেজিমেন্তে হিসেবে ব্যবহৃত হত।
ইতিহাস
১৯৩০ সালের দিকে সুইডীয় সামরিক বাহিনীতে যোগদান করা গ্যাস টেকনিশিয়ানদের থেকেই এই বাহিনীর উৎপত্তি হয়। ১৯৫৩ সালে রোজেনবার্গে ইনফ্যান্টারিয়েটস স্ট্রিডস্কোলা (পদাতিক কম্ব্যাট স্কুল) (ইনফ্যাস) এর অন্তর্গত আর্মেনস স্কুইডস্কোলা গঠিত হয়। যখন ইনফ্যাস লিঙ্কোপিং-এ সরিয়ে নেয়া হয়, তখন "স্কুইডস্কোলা" সুইডীয় লাইফ গার্ড (আই ১)-এ রূপান্তরিত হয়। এর প্রাক্তন অবস্থান ছিল উলরিক্সডালে।
এরপরে পার্লামেন্ট সরকারি বিল ১৯৮৭/৮৮:১১২ এর পক্ষে ভোটদান করে এবং ঠিক করা হয় ১৯৯২ সালে একে উমিয়া গার্নিসনে পুনঃস্থানান্তর করা হবে।
২৭শে জুলাই, ২০০৯ সালে কনস্ক্রিপ্টের শেষ ব্যাচ তাদের প্রশিক্ষণ শুরু করে। তাদের প্রশিক্ষণ টোটালফোরসভারেটস স্কুইডসেন্ট্রাম-এর সিয়ে কোম্পানিতে ঘটে। পরবর্তীতে এর ভারমুক্তি ঘটে ১৭ই জুন, ২০১০ সালে।
অধিকাংশ সুইডীয় সিবিআরএন-এর অভিজ্ঞতা বর্তমানে উমিয়ায় রয়েছে যেখানে ২০০৮ সালের শরৎ থেকে স্কুইডসি ইউরোপীয় সিবিআরএনই কেন্দ্রের অংশ হিসেবে গড়ে উঠেছে। এরমধ্যে সুইডীয় ডিফেন্স রিসার্চ এজেন্সি (এফওআই), উমিয়া বিশ্ববিদ্যালয়, ভ্যাস্টারবটেন কান্ট্রি কাউন্সিল এবং উমিয়া মিউনিসিপ্যালিটি রয়েছে।
২০১০ এর শেষের দিকে সুইডীয় সরকার ঠিক করে যে স্কুইডসির অভ্যন্তরীণ সুবিধা বৃদ্ধির লক্ষ্যে সিবিআরএন-এর দিকে তারা ফোকাস করবে। এটি সিবিআরএন এর উপাদানগুলোর প্রশিক্ষণের নিরাপত্তা বাড়িয়ে তোলে। প্রায় ৮০ মিলিয়ন অর্থ এই কাজে ব্যবহৃত হয়েছিল।
নটিংহাম বিশ্ববিদ্যালয়
নটিংহাম বিশ্ববিদ্যালয় (ইংরেজি: University of Nottingham) হল যুক্তরাজ্যের নটিংহামে অবস্থিত একটি সরকারি গবেষণা বিশ্ববিদ্যালয়। এটি ১৮৮১ সালে নটিংহাম বিশ্ববিদ্যালয় কলেজ নামে প্রতিষ্ঠিত হয়েছিল, পরে ১৯৪৮ সালে রাজকীয় চার্টারের মাধ্যমে বিশ্ববিদ্যালয়ে উত্তীর্ণ করা হয়।
নটিংহামের প্রধান ক্যাম্পাস (বিশ্ববিদ্যালয় পার্ক) ও টিচিং হাসপাতাল (কুইন্স মেডিক্যাল সেন্টার) নটিংহাম শহরের বহির্ভাগে অবস্থিত। নটিংহামশায়ার ও ডার্বিশায়ারে এর অসংখ্য ছোট ক্যাম্পাস ও সাইট রয়েছে। যুক্তরাজ্যের বাইরে মালয়েশিয়ার সেমেনিয়াহ ও চীনের নিংবোতে এই বিশ্ববিদ্যালয়ের ক্যাম্পাস রয়েছে। নটিংহামে পাঁচটি অনুষদ রয়েছে, যার মধ্যে পঞ্চাশের অধিক বিদ্যালয়, বিভাগ, ইনস্টিটিউট ও গবেষণা কেন্দ্র রয়েছে। নটিংহামে ৪৫,৫০০ শিক্ষার্থী, ৭,০০০ কর্মী, এবং ২০১৬-১৭ শিক্ষাবর্ষে বিশ্ববিদ্যালয়ের আয় হয় £৬৩৭. ৬ মিলিয়ন, যার মধ্যে £১২৩.৭ মিলিয়ন গবেষণা খাতে ব্যয় হয়।
২০১৭ সালে হাই ফাইলার্স জরিপে বলা হয় নটিংহাম ২০১৬-১৭ সালের মধ্যে যুক্তরাজ্যের শীর্ষ নিয়োগপ্রদানকারীদের সপ্তম পছন্দের বিশ্ববিদ্যালয়। বিভিন্ন প্রতিষ্ঠানের প্রধান নির্বাহী কর্মকর্তা যারা নটিংহামে পড়াশুনা করেছেন তাদের সংখ্যার দিক থেকে ২০১২ সালে ফরচুন গ্লোবাল ৫০০ তালিকায় বিশ্ববিদ্যালয়টি ১৩তম স্থান অধিকার করে। ২০১২ সালের গ্রীষ্মকালীন অলিম্পিকে ব্রিটিশ পদক বিজয়ীদের সারণীতে বিশ্ববিদ্যালয়টি অক্সফোর্ডের সাথে যৌথভাবে দ্বিতীয় স্থান অধিকার করে। ২০১৫ সালে একটি প্রাইভেট প্রতিবেদন অনুসারে নটিংহাম ছিল ইউরোপের ৯ম উদ্যোক্তা তৈরিকারী প্রতিষ্ঠান। ২০১১ ও ২০১৪ সালে গ্রিনমেট্রিক ওয়ার্ল্ড ইউনিভার্সিটি র‍্যাঙ্কিংয়ে এই বিশ্ববিদ্যালয়ের পার্কটি বিশ্বের সবচেয়ে টেকসই ক্যাম্পাস বলে বিবেচিত হয়। এই প্রতিষ্ঠানের প্রাক্তন শিক্ষার্থীরা বেশ কিছু গৌরবান্বিত সম্মাননা লাভ করেছেন, যার মধ্যে উল্লেখযোগ্য হল ৩টি নোবেল পুরস্কার, ১টি টার্নার পুরস্কার ও ১টি গ্যাবর পদক ও পুরস্কার।
বিশ্ববিদ্যালয়টি অ্যাসোসিয়েশন অব কমনওয়েলথ ইউনিভার্সিটিস, ভার্গো কনসর্টিয়াম, ইউরোপিয়ান ইউনিভার্সিটি অ্যাসোসিয়েশন, রাসেল গ্রুপ, ইউনিভার্সিটিস ইউকে, ইউনিভার্সিটাস টোয়েন্টিওয়ানের সদস্য এবং সাটন ট্রাস্ট সামার স্কুল প্রোগ্রামের অংশগ্রহণকারী ও সাটন থার্টির সদস্য।
৮৬৩
৮৬৩ গ্রেগরীয় বর্ষপঞ্জির একটি সাধারণ বছর।
অ্যালকোহলীয় পানীয়ের ইতিহাস
থাম্ব|200x200পিক্সেল| মাথাপিছু অ্যালকোহল ব্যবহারের মোট রেকর্ড (15+), খাঁটি অ্যালকোহলের লিটারে (২০০৯)। অ্যালকোহলযুক্ত পানীয়ের উদ্দেশ্যমূলক উৎপাদ ন সাধারণ এবং প্রায়শই ভৌগোলিক এবং আর্থসামাজিক অবস্থার মতো সাংস্কৃতিক ও ধর্মীয় বিশেষত্বগুলি প্রতিফলিত করে।
শেষ প্রস্তর যুগের জগ আবিষ্কার ধারণা দেয় যে ইচ্ছাকৃতভাবে উত্তেজিত পানীয়গুলি কমপক্ষে নিওলিথিক সময়কাল (সি.10000 খ্রিস্টপূর্ব) এর আগে উপস্থিত ছিল।
প্রত্নতাত্ত্বিক রেকর্ড
প্রাচীন ইস্রায়েলের হাইফার কাছে একটি গুহায় একটি প্রাগৈতিহাসিক সমাধিস্থানে প্রাচীনতম যাচাইযোগ্য ভাঁটিখানার সন্ধান পাওয়া গেছে। গবেষকরা ১৩,০০০ বছরের পুরনো বিয়ারের অবশিষ্টাংশ খুঁজে পেয়েছেন যা তারা মনে করেন মৃতদের সম্মানের জন্য আচার অনুষ্ঠানে ব্যবহার করা হয়েছিল। একটি গম এবং যব-ভিত্তিক অ্যালকোহলের চিহ্ন পাওয়া গেছে গুহার ভিতর খোদাই করা পাথর মর্টারে।
খ্রিস্টপূর্ব ৭০০০ সালের প্রথম দিকে, উত্তর চীনের হেনান প্রদেশের নিওলিথিক গ্রাম জিয়াহু থেকে জারের রাসায়নিক বিশ্লেষণে দেখা যায় যে একটি মিশ্র উত্তেজিত পানীয়ের চিহ্ন রয়েছে। ন্যাশনাল একাডেমি অফ প্রসেসিংস-এর প্রসিডিংস-এ প্রকাশিত একটি সমীক্ষা ২০০৪ সালের ডিসেম্বরের অনুসারে, অবশিষ্টাংশের রাসায়নিক বিশ্লেষণ নিশ্চিত করেছে যে আঙ্গুর, হাথর্ন বেরি, মধু এবং ভাত দিয়ে তৈরি একটি উত্তেজক ড্রিঙ্ক তৈরি করা হয়েছিল ৭০০০–৬৬৫০ বিসি তে। এটি প্রায় সেই সময় যখন মধ্য প্রাচ্যে বার্লি বিয়ার এবং আঙুরের মদ তৈরি করা শুরু হয়েছিল। এছাড়া মদ্যপ পানীযইয়ের প্রমাণ 5400-5000 খ্রিস্টপূর্ব থেকে পাওয়া গেছে হাজীর ফিরুজ ইরানে, 3150 বিসি প্রাচীন মিশরে, 3000 বিসি ব্যাবিলনের, 2000 বিসি প্রাক হিস্পানিক মক্সিকোতে  এবং 1500 খ্রিস্টপূর্ব সুদানে। গিনেসের মতে, ওয়াইন উৎপাদনের প্রথম প্রমাণ জর্জিয়ার খ্রিস্টপূর্ব ৬০০০ সালে পাওয়া যায়।
সুমেরীয় এবং মিশরীয় গ্রন্থগুলিতে প্রায় খ্রিস্টপূর্ব 2100 সাল থেকে অ্যালকোহলের ঔষধি ব্যবহারের কথা উল্লেখ করা হয়েছিল। হিব্রু বাইবেলে যারা মুমূর্ষু বা হতাশাগ্রস্থ হয়েছেন তাদের মদ্যপ পানীয় দেওয়ার পরামর্শ দিয়েছেন, যাতে তারা তাদের দুর্দশা ভুলে যেতে পারে (হিতোপদেশ ৩১: 6--7)
ক্লাসিকাল গ্রিসে প্রাতঃরাশে বা সিম্পোজিয়ায় ওয়াইন খাওয়া হত এবং খ্রিস্টপূর্ব ১ম শতাব্দীতে এটি বেশিরভাগ রোমান নাগরিকের ডায়েটের অংশ ছিল। গ্রীক এবং রোমান উভয়ই সাধারণত পাতলা দ্রাক্ষারস পান করেন (শক্তিটি 1 অংশ ওয়াইন এবং 1 অংশ জল থেকে 1 অংশ ওয়াইন এবং 4 অংশের জল পর্যন্ত)।
মধ্যযুগের যুগে ইউরোপে, বিয়ার, প্রায়শই খুব কম শক্তিযুক্ত, সমস্ত শ্রেণি এবং বয়সের মানুষের জন্য প্রতিদিনের পানীয় ছিল। সেই সময়ের একটি দস্তাবেজে নানদের প্রতিদিন ছয়টি পিন্টের ভাতার উল্লেখ রয়েছে। সাইডার এবং পোমাস ওয়াইনও বিস্তৃত ছিল; আঙ্গুরের ওয়াইন উচ্চ শ্রেণীর অগ্রগামী ছিল।
পঞ্চদশ শতাব্দীতে ইউরোপীয়রা আমেরিকা পৌঁছানোর সময়ে বেশ কয়েকটি দেশীয় সভ্যতায় অ্যালকোহলযুক্ত পানীয় তৈরি হয়েছিল। বিজয়-পরবর্তী অ্যাজটেক দলিল অনুসারে, স্থানীয় "ওয়াইন" ( পাল্কি ) গ্রহণ সাধারণত ধর্মীয় অনুষ্ঠানে নিষেধ ছিল তবে ৭০ বছরেরও বেশি বয়স্কদের অবাধে অনুমতি দেওয়া হয়েছিল। আঞ্চলিক দক্ষিণ আমেরিকা নরা একটি বিয়ারের মত থেকে পানীয় উৎপাদন করতো কাসাভা বা ভুট্টা থেকে, যা গাঁজনের আগে চিবানো হত মাড় থেকে চিনি করার জন্য (এই জাতীয় পানীয়গুলি  আজ কাউম  বা চিচা  হিসাবে পরিচিত)। প্রাচীন জাপানে এই চিউইং কৌশলটি চাল এবং অন্যান্য স্টার্চি ফসলের জন্য ব্যবহার করা হত।
প্রাচীন চীন
ওয়াইনের প্রারম্ভিক প্রমাণগুলি পাওয়া গেছে চীনে, যেখানে জিয়াহু থেকে জারগুলি যার তারিখটি প্রায় 7000  খ্রিস্টপূর্ব আবিষ্কার হয়েছিল। চাল, মধু এবং ফলের গাঁজনের মাধ্যমে এই প্রারম্ভিক চালের ওয়াইন তৈরি করা হয়েছিল।  চাউ অ্যালকোহলকে খুব গুরুত্ব দিয়েছিল এবং পূর্বের জিয়া ও শ্যাং দ্বারা বেহালতা এবং অ্যালকোহল সম্রাটের কারণে স্বর্গের ম্যান্ডেটের ক্ষয়কে দায়ী করেছে। খ্রিস্টপূর্ব   স্বীকৃত একটি আদেশ   এটিকে পরিষ্কার করে দিয়েছে যে অ্যালকোহলের ব্যবহার স্বর্গ দ্বারা নির্ধারিত বলে বিশ্বাস করা হয়েছিল।
ইউরোপ এবং মধ্য প্রাচ্যের ঐতিহ্যের বিপরীতে, চীন লেখা আগমনের আগে আঙ্গুরের মদ উৎপাদন ছেড়ে দিয়েছিল এবং হানের অধীনে হুয়াংজিউ এবং অন্যান্য ধানের ওয়াইনের পক্ষে বিয়ার পরিত্যাগ করেছিলো। এগুলি প্রাকৃতিকভাবে প্রায় 20% ABV শক্তি হিসাবে উত্তেজিত হয় ; এগুলি সাধারণত ঐতিহ্যবাহী চীনা ওষুধের অংশ হিসাবে উষ্ণ এবং প্রায়শই অ্যাডিটিভগুলির সাথে খাওয়া হত। তারা এটিকে আধ্যাত্মিক খাদ্য এবং বিস্তৃত ডকুমেন্টারি প্রমাণগুলি ধর্মীয় জীবনে এটি যে গুরুত্বপূর্ণ ভূমিকা পালন করেছিল তার প্রমাণ হিসাবে প্রমাণিত করেছে। "প্রাচীনকালে মানুষ সর্বদা স্মরণার্থ অনুষ্ঠান করার সময়, দেবতাদের বা তাদের পূর্বপুরুষদের উদ্দেশ্যে বলিদানের সময়, যুদ্ধে যাওয়ার আগে, বিজয় উদযাপনের, লড়াইয়ের আগে এবং সরকারী মৃত্যুদণ্ড কার্যকর করার আগে, শপথ গ্রহণের জন্য, জন্মের অনুষ্ঠানে অংশ নেওয়ার জন্য রেজুলেশন করার প্রতিশ্রুতি দেওয়ার সময় পান করত, বিবাহ, পুনর্মিলন, প্রস্থান, মৃত্যু এবং উৎসব ভোজ। " মার্কো পোলোর ১৪ তম শতাব্দীর রেকর্ডটি ইঙ্গিত দেয় যে শস্য এবং চালের ওয়াইন প্রতিদিন পান করা হতো এবং কোষাগারের অন্যতম আয়ের অন্যতম উৎস ছিল।
চীনা সমাজের সমস্ত বিভাগে অ্যালকোহলযুক্ত পানীয়গুলি ব্যাপকভাবে ব্যবহৃত হত, অনুপ্রেরণার উৎস হিসাবে ব্যবহৃত হত, আতিথেয়তার জন্য গুরুত্বপূর্ণ ছিল, ক্লান্তির প্রতিষেধক হিসাবে বিবেচিত হত এবং কখনও কখনও এটির অপব্যবহারও করা হত। মদ তৈরির বিরুদ্ধে খ্রিস্টপূর্ব 1100 থেকে 1400 খ্রিস্টাব্দের মধ্যে একচল্লিশবার আইন করা এবং বাতিল করা হয়েছিল। যাইহোক, খ্রিস্টপূর্ব ৫০ এর কাছাকাছি লিখতে থাকা একটি ভাষ্যকার জানিয়েছিলেন যে লোকেরা "বিয়ার ছাড়া কাজ করবে না। এটি নিষিদ্ধ করা এবং এটি সম্পূর্ণ পরিহার করা এমনকি ঋষিদের ক্ষমতার বাইরে ছিল। অতএব, এর অপব্যবহার সম্পর্কে আমাদের সতর্কতা রয়েছে। "
চীনা হয়তো স্বাধীনভাবে পাতন প্রক্রিয়া উন্নত করেছিলো প্রথম শতাব্দীতে, পূর্ব হান রাজবংশের সময়।
প্রাচীন পার্সিয়া (বা প্রাচীন ইরান)
নিওলিথিক ওয়াইন মেকিংয়ের আমাদের বোঝার এক বড় পদক্ষেপ ইরানের উত্তর জাগ্রোস পর্বতমালার হাজজি ফিরুজ টেপে সাইটে মেরি এম ভয়েগটের খননকৃত একটি হলুদ বর্ণের বিশ্লেষণ থেকে এসেছে। প্রায় এক লিটার (২.৫ গ্যালন) ভলিউম সহ একসময় ওয়াইন ধারণ করা জারটি পাওয়া গিয়েছিল সিওর তারিখের, একটি নওলিথিক মাটিরব্রীক বিল্ডিংয়ের একটি "রান্নাঘর" এর একটি প্রাচীরের সাথে মাটির মেঝেতে এমবেড করা পাঁচটি অনুরূপ জারের সাথে 5400-5000 বিসি তে। এই জাতীয় সম্প্রদায়গুলিতে ওয়াইন মেকিং ছিল অত্যন্ত নষ্ট হওয়া আঙ্গুর সংরক্ষণের জন্য তাদের কাছে সেরা প্রযুক্তি, যদিও ফলস্বরূপ পানীয়টি নেশার পাশাপাশি পুষ্টির জন্য উদ্দিষ্ট ছিল কিনা তা জানা যায়নি।
প্রাচীন মিশর
প্রাচীন মিশরে সভ্যতার শুরু থেকেই মদ্যপ পানীয় সে সময় খুব গুরুত্বপূর্ণ ছিল। মিশরীয় মিশ্রণ 3400 খ্রিস্টপূর্বের কাছাকাছি হিরাকনপোলিস শহরে শুরু হয়েছিল; এর ধ্বংসাবশেষে বিশ্বের প্রাচীনতম মদ্যপানগুলির অবশেষ রয়েছে, যা বিয়ারের জন্য প্রতিদিন তিন শতাধিক গ্যালন (1,136 লিটার) উৎপাদন করতে সক্ষম ছিল। এর প্রতীকী সত্যটি হ'ল অনেক দেবতা স্থানীয় বা পারিবারিক থাকাকালীন ওসিরিসকে পুরো দেশ জুড়ে উপাসনা করা হত। ওসিরিসকে মৃতদের, জীবনের, উদ্ভিদের পুনর্জন্ম এবং মদের দেবতা বলে বিশ্বাস করা হয়েছিল।
এই সময়ের বেশ কয়েকটি বিবরণ সংযমের গুরুত্বকে জোর দিয়েছিল এবং এই রীতিগুলি ধর্মনিরপেক্ষ এবং ধর্মীয় উভয়ই ছিল। মিশরীয়রা সাধারণত একটি সমস্যা হিসেবে মদ্যতা সংজ্ঞায়িত করতে না পারলেও, তারা শুঁড়িখানার বিরুদ্ধে সতর্ক করেছিল (যার প্রায়ই ঘর ছিল পতিতাবৃত্তি ও অত্যধিক মদ্যপান)। অ্যালকোহলযুক্ত পানীয়ের বিস্তৃত তবে সাধারণত মধ্যপন্থী ব্যবহার সম্পর্কিত বিস্তৃত প্রমাণ পর্যালোচনা করার পরে, পুষ্টি জৈব রসায়নবিদ এবং ইতিহাসবিদ উইলিয়াম জে ডার্বি একটি গুরুত্বপূর্ণ পর্যবেক্ষণ করেছেন: এই সমস্ত বিবরণকে এই সত্য দ্বারা প্রমাণিত করা হয়েছে যে "মধ্যপন্থী ব্যবহারকারীরা" তাদের আরও উৎসাহী সহযোগীদের দ্বারা ছাপিয়েছিলেন যারা ইতিহাসে 'রঙ' যুক্ত হয়েছে। " সুতরাং, পুরো ইতিহাস জুড়ে অ্যালকোহলের অভ্যন্তরীণ ব্যবহার মনোযোগের পরিমাণে অসতর্কতা অর্জন করে। যারা অ্যালকোহলকে অপব্যবহার করে তারা সমস্যা সৃষ্টি করে, নিজের দিকে দৃষ্টি আকর্ষণ করে, তারা অত্যন্ত দৃশ্যমান এবং আইন কার্যকর করার কারণ ঘটায়। মদ্যপানকারীদের বিশাল সংখ্যাগরিষ্ঠ, যারা না অভিজ্ঞতার মুখোমুখি হন এবং না অসুবিধা সৃষ্টি করেন, তা লক্ষণীয় নয়। ফলস্বরূপ, পর্যবেক্ষক এবং লেখকরা মূলত সংযমকে উপেক্ষা করেন।
পাতনের প্রমাণ আসে alchemists কর্মরত আলেকজান্দ্রিয়া, রোমান মিশর, 1 ম শতাব্দিতে। নিঃসৃত জল কমপক্ষে গের পর থেকে জানা যায়। ২০০ খ্রিস্টাব্দে, যখন আলেকজান্ডার আফ্রোডিসিয়াস প্রক্রিয়াটি বর্ণনা করেছিলেন।
প্রাচীন ব্যাবিলন
বিয়ার ব্যাবিলনীয়দের মধ্যে প্রধান পানীয় ছিল এবং খ্রিস্টপূর্ব ২৭০০ খ্রিস্টাব্দের দিকে তারা একটি মদের দেবী এবং অন্যান্য ওয়াইন দেবদেবীদের উপাসনা করত। ব্যাবিলনীয়রা নিয়মিত তাদের দেবতাদের উৎসর্গ হিসাবে বিয়ার এবং মদ উভয়ই ব্যবহার করত। খ্রিস্টপূর্ব ১50৫০ সালের দিকে, হামুরাবির বিখ্যাত কোডটি অ্যালকোহলের প্রতি মনোনিবেশ করেছিল। তবে, মাতাল হওয়ার জন্য কোনও জরিমানা ছিল না; আসলে, এটির উল্লেখও করা হয়নি। উদ্বেগ ছিল অ্যালকোহলে ন্যায্য বাণিজ্য। যদিও এটি কোনও অপরাধ না হলেও ব্যাবিলনীয়রা মাতাল হওয়াকে সমালোচনা করেছিল।
প্রাচীন ভারত
হিন্দু আয়ুর্বেদিক গ্রন্থে মদ্যপ পানীয়ের উপকারী ব্যবহার এবং নেশা এবং অ্যালকোহলজনিত রোগের পরিণতি উভয়ই বর্ণনা করে। আয়ুর্বেদিক গ্রন্থে উপসংহারে এসেছে যে অ্যালকোহল একটি সংযমযুক্ত ঔষধ, তবে অতিরিক্ত পরিমাণে সেবন করলে একটি বিষ। ভারত এবং চীনের বেশিরভাগ মানুষ তাদের ফসলের একটি অংশকে উত্তেজিত করতে এবং অ্যালকোহলজাতীয় পণ্য দিয়ে নিজেকে পুষ্ট করার জন্য চালিয়ে গিয়েছে।
প্রাচীন ভারতে গোঁড়া লোকেরাও মদ ব্যবহার করত। প্রাথমিক বৈদিক সাহিত্যে পুরোহিত শ্রেণীর দ্বারা মদ ব্যবহারের পরামর্শ দেওয়া হয়েছে।
দুটি দুর্দান্ত হিন্দু মহাকাব্য রামায়ণ এবং মহাভারত মদ ব্যবহারের কথা উল্লেখ করেছে। রামায়ণে, অ্যালকোহল সেবনকে একটি ভাল / খারাপ দ্বৈতত্ত্বের চিত্রিত করা হয়। খারাপ গোষ্ঠীর সদস্যরা মাংস এবং অ্যালকোহল সেবন করত যখন ভাল গোষ্ঠীর সদস্যরা ছিলেন নিরামিষভোজী ব্যক্তিরা। যাইহোক, মহাভারতে, চরিত্রগুলি এমন একটি সাদা-সাদা বৈসাদৃশ্যগুলিতে চিত্রিত করা হয়নি।
জৈন ধর্মের প্রতিষ্ঠাতা মহাবীর এবং আদি শঙ্করাচার্য ভারতে অ্যালকোহল পরিহারকে নৈতিক মূল্য হিসাবে প্রচার করেছিলেন।
পাতন প্রাচীন পরিচিত ছিল ভারতীয় উপমহাদেশের, বেকড কাদামাটি থেকে স্পষ্ট জবাব এবং রিসিভার পাওয়া তক্ষশীলা এবং Charsadda আধুনিক মধ্যে পাকিস্তান, প্রথম শতাব্দী ফিরে ডেটিং সমকাল । এই " গান্ধার স্টিলস" কেবলমাত্র খুব দুর্বল মদ উৎপাদন করতে সক্ষম ছিল, কারণ কম উত্তাপে বাষ্প সংগ্রহের কোনও কার্যকর উপায় ছিল না।
নীলকুরিঞ্জি
নীলকুরিঞ্জি একটি বহুবর্ষীজীবী গুল্ম জাতীয় সপুষ্পক উদ্ভিদ ও এর ফুল। এই ফুলটি মূলতঃ ভারতের নীলগিরি এলাকা, তামিলনাড়ু, কর্ণাটক, কেরলা অঞ্চলে দেখতে পাওয়া যায়। নীল বর্ণের এই ফুলটি সুগন্ধিযুক্ত, যার ফলে মৌমাছি ও অন্যান্য কীট-পতঙ্গ আকৃষ্ট হয়। ধারণা করা হয়, নীলগিরি পাহাড়ের নামকরণ হয়েছে এই ফুলটি থেকে এবং এটি প্রতি ১২ বছর পর পর প্রস্ফুটিত হয়।
রেনেসাঁ স্থাপত্য
১৪ থেকে ১৭ শতক সময়কালের ইউরোপিয় স্থাপত্যকে রেনেসাঁ স্থাপত্য বলা হয়, যা প্রাচীন গ্রিক ও রোমান সভ্যতা এবং তার বস্তুবাদী সংস্কৃতির বিভিন্ন অনুষঙ্গের চেতনাগত পুনরুদ্ধার ও বিকাশকে নির্দেশ করে। স্টাইলের দিক থেকে গথিক স্থাপত্যকে অনুসরণ করে, রেনেসাঁ স্থাপত্য পরিণতি পায় ব্যারক স্থাপত্যে। ফ্লোরেন্সে উদ্ভব লাভ করে তা ধীরে ধীরে ইতালির অন্যান্য শহরেও ছড়িয়ে পড়ে, যার পেছনের কারিগরদের একজন হলেন ফিলিপ্পো ব্রুনেলেস্কি। এর প্রভাব পরবর্তীতে বিভিন্ন সময়ে বিভিন্ন মাত্রায় বিস্তার লাভ করে ফ্রান্স, জার্মানি, ইংল্যান্ড, রাশিয়াসহ ইউরোপের অন্যান্য অনেক স্থানে।
পুয়ের্তো রিকো
থাম্ব|256x256পিক্সেল|পুয়ের্তো রিকোতে কোপেন জলবায়ুর ধরনগুলি ইঙ্গিত করে যে দ্বীপে প্রধানত অতিবৃষ্টি অরণ্য এবং মৌসুমি জলবায়ুর প্রভাব রয়েছে। পুয়ের্তো রিকো (Puerto Rico), যার সরকারী নাম পুয়ের্তো রিকো জনরাষ্ট্র (Commonwealth of Puerto Rico) ও পূর্ণ স্পেনীয় নাম এস্তাদো লিব্রে আসোসিয়াদো দে পুয়ের্তো রিকো (Estado Libre Asociado de Puerto Rico অর্থাৎ "মুক্ত পুয়ের্তো রিকো সংযুক্ত রাষ্ট্র") পশ্চিম ভারতীয় দ্বীপপুঞ্জে অবস্থিত একটি স্বশাসিত দ্বীপ ও জনরাষ্ট্র। দ্বীপটি প্রশাসনিকভাবে উত্তর আমেরিকা মহাদেশের মার্কিন যুক্তরাষ্ট্রের সাথে সংযুক্ত। ভৌগোলিকভাবে দ্বীপটি উত্তর-পূর্ব ক্যারিবীয় সাগরের বৃহত্তর আন্তিলীয় দ্বীপশৃঙ্খলের সর্বপূর্বস্থিত দ্বীপ। এটি ডোমিনিকান প্রজাতন্ত্র থেকে প্রায় ৮০ কিলোমিটার পূর্বে, ভার্জিন দ্বীপপুঞ্জ থেকে প্রায় ৬৫ কিলোমিটার পশ্চিমে এবং মার্কিন যুক্তরাষ্ট্রের ফ্লোরিডা অঙ্গরাজ্য থেকে ১৬০০ কিলোমিটার দক্ষিণ-পূর্বে অবস্থিত। ঘন জনবসতিবিশিষ্ট এই দ্বীপটির উত্তর উপকূলটি আটলান্টিক মহাসাগরের দিকে মুখ করে আছে। পূর্ব উপকূলের কাছেই দুইটি ক্ষুদ্র দ্বীপ আছে যাদের নাম বিয়েকেস ও কুলেব্রা; এগুলি প্রশাসনিকভাবে পুয়ের্তো রিকোর অংশ। পশ্চিমে অবস্থিত মোনা দ্বীপটিও তাই। বৃহত্তর আন্তিলীয় দ্বীপশৃঙ্খলের অন্যান্য দ্বীপের সাথে তুলনা করলে পুয়ের্তো রিকো আয়তনে ডোমিনিকান প্রজাতন্ত্রের এক-পঞ্চমাংশ, হাইতির এক-তৃতীয়াংশ এবং জামাইকার প্রায় সমান। দ্বীপটি মোটামুটি আয়তাকার। পূর্ব-পশ্চিমে এর সর্বোচ্চ দৈর্ঘ্য ১৭৯ কিলোমিটার, উত্তর-দক্ষিণে ৬৩ কিলোমিটার। পুয়ের্তো রিকোর উত্তর-পূর্ব উপকূলে অবস্থিত সান হুয়ান একাধারে রাজধানী শহর, বৃহত্তম শহর ও প্রধান বন্দর।
পুয়ের্তো রিকোর অধিবাসীদেরকে স্থানীয় স্পেনীয় ভাষায় পুয়ের্তোরিকেনিয়ো নামে ডাকা হয়। পুয়ের্তোরিকানদের একটি মিশ্র স্পেনীয়, মার্কিন, আফ্রিকান ও ক্যারিবীয় সংস্কৃতি আছে। দ্বীপটি সামাজিক ও অর্থনৈতিকভাবে লাতিন আমেরিকার অন্যান্য দেশগুলির তুলনায় এগিয়ে আছে। মার্কিন যুক্তরাষ্ট্রের সাথে দ্বীপটির সম্পর্ক এর অন্যতম কারণ। এটিতে মার্কিন মালিকানাধীন একাধিক শিল্পকারখানা ও সামরিক ঘাঁটি আছে। যদিও সম্প্রতি পুয়ের্তো রিকো ও মার্কিন যুক্তরাষ্ট্রের সম্পর্ক সম্প্রতি রাজনৈতিকভাবে বিতর্কিত, তার পরেও দ্বীপটির বিপুল সংখ্যাগরিষ্ঠ জনগণই মার্কিনীদের সাথে স্থায়ী সম্পর্ক বজায় রাখার ব্যাপারে সায় দিয়ে থাকে। মার্কিনপন্থীদের মধ্যে প্রায় অর্ধেক পুয়ের্তো রিকোকে একটি মার্কিন অঙ্গরাজ্য হিসেবে দেখতে আগ্রহী, বাকিরা বর্তমান সংযুক্ত জনরাষ্ট্র মর্যাদা নিয়ে সন্তুষ্ট। অন্যদিকে একটি ক্ষুদ্র সংখ্যালঘু অংশ অনেক দিন ধরেই দ্বীপটির স্বাধীনতা কামনা করে আসছে।
পুয়ের্তো রিকো প্রায় চার শতাব্দী ধরে একটি স্পেনীয় উপনিবেশ ছিল। ১৮৯৮ সালে স্পেনীয়-মার্কিন যুদ্ধের পরে এটি মার্কিন যুক্তরাষ্ট্রের কাছে হস্তান্তর করা হয়। বর্তমানে মার্কিন যুক্তরাষ্ট্রের সাথে নিবিড় সম্পর্ক থাকলেও ভৌগোলিকভাবে ও সাংস্কৃতিকভাবে দ্বীপটি এখনও লাতিন আমেরিকার অংশ। দ্বীপের প্রায় সমস্ত অধিবাসী মাতৃভাষা হিসেবে স্পেনীয় ভাষাতে কথা বলে।
পুয়ের্তো রিকো পদগুচ্ছটির অর্থ "সমৃদ্ধ বন্দর"। নামটি আদিতে পুয়ের্তো রিকোর বর্তমান রাজধানীর নামে প্রয়োগ করা হয়েছিল। ১৬শ শতকে শহরটির নাম ছিল সান হুয়ান বাউতিস্তা দে পুয়ের্তো রিকো। সময়ের সাথে সাথে ধীরে ধীরে রাজধানীটির নাম সান হুয়ান আর সমগ্র দ্বীপের নাম পুয়ের্তো রিকো হয়ে যায়। এর আগে ১৫শ শতকের শেষভাগে পুয়ের্তো রিকোতে ইউরোপীয় উপনিবেশকারীদের পদার্পণ ঘটে। তারপর থেকেই বিদেশী বিভিন্ন শক্তি দ্বীপটির ইতিহাসে গুরুত্বপূর্ণ ভূমিকা রেখে আসছে। স্পেনীয় ঔপনিবেশিক শাসকেরা স্থানীয় জনগণের সাথে আলোচনা না করেই শাসনকাজ পরিচালনা করতেন। ১৮৯৮ সালে পুয়ের্তো রিকো মার্কিন যুক্তরাষ্ট্রের অধিকৃত ভূখণ্ডে পরিণত হবার পর মার্কিনীরাই দ্বীপটির সমস্ত প্রশানিক কর্মকর্তাদের কাজে নিয়োগ দান করে। ১৯১৭ সাল থেকে পুয়ের্তো রিকানদেরকে মার্কিন নাগরিক হিসেবে মর্যাদা দেওয়া হলেও দ্বীপটি একটি অধিকৃত ভূখণ্ড হিসেবেই এর মর্যাদা বজায় রাখে।
২০শ শতকের প্রথমার্ধে বহু পুয়ের্তোরিকান অধিবাসী মার্কিন শাসনের ব্যাপারে অসন্তুষ্টি প্রকাশ করা শুরু করে এবং এর পর সেখানে স্বাধীনতা বা ন্যূনপক্ষে স্বশাসনের ব্যাপারে আন্দোলনের সূচনা হয়। ১৯৫২ সালে পুয়ের্তো রিকো স্থানীয় স্ব-শাসনের মর্যাদা লাভ করে এবং একটি জনরাষ্ট্রে রূপ নেয়। পুয়ের্তো রিকোর সংবিধান অনুযায়ী স্থানীয় অধিবাসীরা একজন গভর্নর বা প্রশাসক এবং একাধিক আইনপ্রণেতাকে নির্বাচন করে, যারা দ্বীপটির স্থানীয় ব্যাপারগুলি দেখাশোনা করেন। অন্যদিকে মার্কিন যুক্তরাষ্ট্র দ্বীপটির প্রতিরক্ষা, বৈদেশিক সম্পর্ক ও বাণিজ্য চুক্তিগুলির ব্যাপারে আইনি ক্ষমতা রাখে।
১৯৫২ সাল থেকে পুয়ের্তোরিকানরা তাদের দ্বীপটির মর্যাদা নিয়ে বিতর্কে লিপ্ত হয়। কেউ কেউ যায় দ্বীপটি জনরাষ্ট্র হিসেবে বজায় থাকুক, আবার কেউ কেউ চায় দ্বীপটি মার্কিন যুক্তরাষ্ট্রের ৫১তম অঙ্গরাজ্যে পরিণত হোক, আবার কেউ কেউ দ্বীপটির পূর্ণ স্বাধীনতা চায়। এই বিষয়গুলির উপর পুয়ের্তো রিকোতে অনেকগুলি গণভোট অনুষ্ঠিত হয়েছে। সংখ্যাগরিষ্ঠ জনগণই জনরাষ্ট্র মর্যাদা কিংবা অঙ্গরাজ্য মর্যাদার পক্ষে সমান সমান পক্ষপাতিত্ব প্রদর্শন করেছে।
পুয়ের্তো রিকোর জলবায়ু মৃদু ক্রান্তীয় ধরনের। মূল দ্বীপটির অভ্যন্তরে রয়েছে একটি পর্বতময় অঞ্চল, যাকে একটি উর্বর উপকূলীয় সমভূমি চারপাশে ঘিরে রেখেছে। পুয়ের্তো রিকোর ভূসংস্থান ও জলবায়ু চিনি ও কফির মত অর্থকরী ও রপ্তানিমুখী শস্য উৎপাদনের জন্য অত্যন্ত অনুকূল। ১৮শ শতকের শেষভাগেই এই রপ্তানিকৃত শস্যগুলি দ্বীপটির অর্থনীতিতে গুরুত্বপূর্ণ ভূমিকা রাখা শুরু করে। কিন্তু এভাবে অর্জিত অর্থের বেশির ভাগই স্পেনের কাছে চলে যায় এবং দ্বীপটিতে নিজস্ব কোনও ভারসাম্যবিশিষ্ট, বৈচিত্র্যময় অর্থনীতির বিকাশ ঘটেনি। পুয়ের্তো রিকোর ইতিহাসের সিংহভাগ সময় ধরেই এর অর্থনীতি বৈদেশিক বাজারের চাহিদা ও দামের অস্বাভাবিক হ্রাস-বৃদ্ধির উপর নির্ভরশীল।
ক্যাম্পাস
250px|thumb|[[মার্কিন যুক্তরাষ্ট্র|মার্কিন যুক্তরাষ্ট্রের নিউইয়র্কস্থিত স্ক্যানেকটেডি এলাকায় প্রস্তাবিত ইউনিয়ন কলেজের জন্য জোসেফ জ্যাকুয়েস রেমি কর্তৃক অঙ্কিত প্রথম পরিকল্পিত ক্যাম্পাসের নকশা। ]] ক্যাম্পাস (Campus) বলতে সাধারণতঃ বিশ্ববিদ্যালয়, মহাবিদ্যালয় কিংবা অন্য যে-কোন ধরনের শিক্ষা প্রতিষ্ঠানের অভ্যন্তরে অবস্থিত খোলা কিংবা পরিবেষ্টনকারী একখণ্ড ভূমিবিশেষ। বাংলা একাডেমীর অভিধানমাফিক এর বাংলা অর্থ হচ্ছে শিক্ষাপ্রতিষ্ঠানের এলাকা। সচরাচর এতে ছাত্র-শিক্ষক উভয়ের জন্যেই গ্রন্থাগার, শ্রেণীকক্ষ, গবেষণাগার, উদ্যান, ক্যাফেটেরিয়া, আবাসিক হল বা ছাত্রাবাস, খেলার মাঠ ইত্যাদি স্থায়ী সম্পত্তি থাকতে পারে। শুরুতে ক্যাম্পাস শব্দটি ভবনের মাঝামাঝি ঘাষযুক্ত উন্মুক্ত ভূ-খণ্ডকে নির্দেশ করতো। পরবর্তীতে শিক্ষাপ্রতিষ্ঠানের পুরো এলাকাকে ক্যাম্পাস হিসেবে পরিগণনা করা হয়। শিক্ষাপ্রতিষ্ঠানের সাথে সম্পর্কযুক্ত এবং সম্পর্কবিহীন ভবন - উভয়ই ক্যাম্পাসের সাথে জড়িত। বর্তমানে ক্যাম্পাসের সংজ্ঞা পরিবর্তিত রূপ ধারণ করেছে যা যে-কোন ধরনের প্রতিষ্ঠানের কয়েকটি ভবনের সম্মিলন স্থলকে বুঝায়।
পুয়ের্তো রিকো
দ্বিতীয় বিশ্বযুদ্ধের পরে দ্বীপটির অর্থনৈতিক অবস্থার উন্নতি ঘটতে শুরু করে। সেসময় দ্বীপটিতে হালকা শিল্পকারখানা ও সেবাখাত যেমন ব্যাংকিং খাত বিকাশের প্রকল্প হাতে নেয়া হয়। পর্যটন শিল্প একটি প্রধান শিল্পে পরিণত হয়, প্রতি বছর লক্ষ লক্ষ পর্যটক এখানে বেড়াতে আসতে শুরু করে। এত কিছুর পরেও দ্বীপটির অর্থনীতি বিশ্ববাজার, পর্যটক ও মার্কিন যুক্তরাষ্ট্রের বিভিন্ন ভর্তুকির উপর ব্যাপকভাবে নির্ভরশীল হয়েই থাকে। ১৯৮০-র দশকে মার্কিন যুক্তরাষ্ট্রে অর্থনৈতিক মন্দার সময়ে পুয়ের্তো রিকোতে বেকারত্বের হার ব্যাপক বেড়ে যায় এবং অনেক পুয়ের্তোরিকান অধিবাসী সুযোগের সন্ধানে মার্কিন যুক্তরাষ্ট্রের মূল ভূখণ্ডে অভিবাসন করেন। তবে ২০০০-এর দশকের শুরুর দিকে অনেক পুয়ের্তোরিকান দ্বীপটিতে ফেরত আসেন ও সেখানে ব্যবসা শুরু করেন, শিল্পকারখানায় বা অন্যান্য অর্থনৈতিক খাতে যোগ দেন কিংবা অবসরজীবন কাটাতে শুরু করে।
ক্যাম্পাস
প্রয়োগক্ষেত্র
ইউরোপীয় বিশ্ববিদ্যালয়গুলোয়ও ক্যাম্পাস শব্দের পরিচিতি রয়েছে। অধিকাংশ প্রতিষ্ঠানই ব্যক্তিগত উদ্যোগে শহরাঞ্চলে এর শাখা-প্রশাখার বিস্তার ঘটাচ্ছে। ২য় বিশ্বযুদ্ধের পর যুক্তরাজ্যে নতুন বিশ্ববিদ্যালয় প্রতিষ্ঠার উপযোগী পরিবেশ না থাকায় মনোনীত স্থানে শাখা প্রতিষ্ঠা করেছিল। নতুন শিক্ষায়তনিক কেন্দ্র হিসেবে অনেকক্ষেত্রে সেগুলো বিশ্বের শিক্ষাঙ্গনে অত্যন্ত গুরুত্বপূর্ণ ভূমিকা রাখতে সক্ষম হয়েছে।
যুক্তরাষ্ট্রের প্রয়াত প্রেসিডেন্ট জন এফ. কেনেডি আমেরিকান ইউনিভার্সিটিতে দ্য বিউটি অব দ্য ক্যাম্পাস অব দি ইউনিভার্সিটি শিরোনামে প্রবন্ধ পাঠ করেছিলেন। সেখানে তিনি ছাত্র এবং শিক্ষক উভয়কেই কঠোর পরিশ্রমী হতে বলেছেন, যা বিশ্ববিদ্যালয়ের সৌন্দর্যবৃদ্ধিতে যথেষ্ট ভূমিকা পালন করে।
বিংশ শতাব্দীতে এসে ক্যাম্পাস শব্দের ভাবগত অর্থ আরো ব্যাপক ও বিস্তৃত হয়েছে। কয়েকটি স্থানে ১৯৫০-এর দশকে পুরনো অর্থ পরিবর্তিত হয়ে যায় ও সাধারণভাবে অর্থ প্রকাশ পেয়েছে। কখনো কখনো কোন প্রতিষ্ঠানের কার্যালয় ভবনও ক্যাম্পাসরূপে পরিচিত হয়েছে। তন্মধ্যে মার্কিন যুক্তরাষ্ট্রে বিভিন্ন প্রতিষ্ঠানের ক্যাম্পাসের অনুরূপ ওয়াশিংটনের রেডমন্ডেও মাইক্রোসফট ক্যাম্পাস গড়ে উঠেছে। জরুরী সেবাপ্রদানকারী প্রতিষ্ঠান হিসেবে হাসপাতাল কর্তৃপক্ষও তাদের সেবার পরিধিকে বিভাজন ঘটিয়ে, বিভিন্ন এলাকায় বিশেষায়িত বিভাগগুলোকে ক্যাম্পাস হিসেবে পরিচিতি পাচ্ছে।
ভারতের খেলাধুলা
thumb|right|250px|[[Onam|ওনামের সময় বার্ষিক সর্প নৌকা প্রতিযোগিতা চলছে পাথানমথিতার কাছে আরন্মুলার পাম্বা নদীতে]]
ভারতের খেলাধুলার মধ্যে রয়েছে ক্রিকেট, ফুটবল, ফিল্ড হকি, টেনিস, গলফ, কবাডি ও দাবা। ক্রিকেট সর্বাপেক্ষা জনপ্রিয় খেলা।
অলিম্পিকে ভারত
১৯০০ সালে ভারত প্রথম অলিম্পিকে অংশ নেয়। সে বছর ভারতের একমাত্র প্রতিনিধি নর্মান প্রিচার্ড ২০০ মি. দৌড় ও ২০০মি. বাধাদৌড়ে রূপা জেতেন। তবে দলগত ভাবে ভারত প্রথম অংশ নেয় ১৯২০ সালের গ্রীষ্মকালীন অলিম্পিকে। অদ্যাবধি ভারত মোট ২০টি অলিম্পিক পদক জিতেছে।ভারতীয় ছেলেদের ফিল্ড হকি দল ১৯২৮ সালের আমস্টারডাম অলিম্পিকে প্রথম সোনা জেতে। অভিনব বিন্দ্রা প্রথম ব্যক্তিগত সোনা জেতেন ২০০৮ সালের বেজিং অলিম্পিকে, যা কিনা ১৯৮০ সালে ছেলেদের ফিল্ড হকি দলের জেতা সোনার পর ভারতের প্রথম সোনা।
অনেক পরিসংখ্যানমতে, মাথাপিছু অলিম্পিক পদকের হিসাবে ভারত বিশ্বের শেষতম দেশ। আবার অন্য আর একটি হিসাবে, ভারত ভিয়েতনামের আগে আছে।
ক্রিকেট
thumb|right|[[Chennai Super Kings|চেন্নাই সুপার কিংস বনাম কোলকাতা নাইট রাইডার্সের খেলা চলছে এম. এ. চিদাম্বরম ক্রিকেট স্টেডিয়ামে ইন্ডিয়ান প্রিমিয়ার লীগের প্রথম বছরে। ক্রিকেট ভারতের সর্বাধিক জনপ্রিয় খেলা।]]
যদিও ফিল্ড হকি সরকারিভাবে ভারতের জাতীয় খেলা, কিন্তু ভারতের সবচেয়ে জনপ্রিয় খেলা হল ক্রিকেট। তার অন্যতম কারণ হল ভারতের বিভিন্ন রাজনৈতিক ও সামাজিক সমস্যা, যেমন, জাত-পাত, ধর্মীয় গোঁড়ামি, জাতীয়তাবাদী চেতনার বিকাশ ইত্যাদির বিবর্তনের প্রতিফলন পাওয়া যায় এই খেলার ইতিহাসে। আজ ভারত ক্রিকেটে বিশ্বের প্রথমসারির দেশগুলির মধ্যে পড়ে।
ডাংগুলি
পটলাকৃতির কাঠি (গুলি) ও একটি বড় লাঠির (ডাং) সাহায্যে এ খেলা খেলতে হয়। অনেকটা ক্রিকেটের মত খেলা যাতে বলের বদলে গুলি ব্যবহৃত হয়। রাজস্থান, উত্তর প্রদেশ, মধ্যপ্রদেশ ইত্যাদি রাজ্যের কমবয়সিদের মধ্যে দারুণ জনপ্রিয় খেলা।
মার্বেল
মার্বেল বা গুলিখেলা কাচের গুলি দিয়ে খেলা হয়। এটিও গ্রামাঞ্চলের কমবয়সিদের খেলা। সাধারণতঃ জয়ী বিজিতের গুলি পায়।
ব্যান্ডি
হিমাচল প্রদেশের মান্ডি জেলায় ভারতীয় ব্যান্ডি ফেডারেশনের সদর দফতর অবস্থিত। উত্তর ভারতের তুষার অঞ্চলে মূলত ব্যান্ডি খেলা হয়। ২৭ সদস্যের বিশ্ব ব্যান্ডি ফেডারেশনে ভারত এশিয়ার ৫টি দেশের অন্যতম। ভারত ২০১১ সালের শীতকালীন এশিয়াডে ব্যান্ডি দল পাঠাবে।
বেসবল ও সফ্টবল
বেসবল ভারতে অধুনা শুরু হয়েছে। আর সফ্টবল ভারতে বিদ্যালয় ও বিশ্ববিদ্যালয় স্তরে খেলা হয়। তবে রিঙ্কু সিংহ ও দীনেশ পটেল নামের দুই কিশোর এক প্রতিযোগিতায় জিতে আমেরিকার মেজর লিগ বেসবলে পিটসবার্গ পাইরেটস-এর হয়ে খেলতে চলেছে। এদের সাফল্যের ওপর ভারতে বেসবলের জনপ্রিয়তা অনেকাংশে নির্ভর করবে।
বাস্কেটবল
বাস্কেটবল ভারতের প্রায় সব বিদ্যালয়েই খেলা হয়। তবে পেশাদার পর্যায়ে কমই খেলা হয়। ভারত অলিম্পিকে ১বার ও এশীয় প্রতিযোগিতায় ২০ বার অংশ নিয়েছে।
মুষ্টিযুদ্ধ
মুষ্টিযুদ্ধ ভারতে খুব একটা জনপ্রিয় খেলা নয়। তবে ২০০৮ সালের গ্রীষ্মকালীন অলিম্পিকে পদক জয় কিছুটা হলেও এই খেলার প্রতি উৎসাহ বাড়িয়েছে।
সাইক্লিং
ভারতে সাইক্লিং ১৯৩৮ সাল থেকে প্রচলিত। ভারতে সাইকেল বাহন হিসাবে বহুল ব্যবহৃত হলেও খেলা হিসাবে সেভাবে প্রচলিত নয়।
অশ্বচালনা
ভারতে অশ্বচালনার বিভিন্ন বিভাগের মধ্যে ইভেন্টিং সর্বাপেক্ষা জনপ্রিয়। ভারত এশিয়াতে ২০০২ ও ২০০৬ সালে এই বিভাগে কাংস পদক জিতেছে।
দাবা
ভারতীয় দাবার ভবিষ্যত বেশ উজ্জল। কোনেরু হাম্পি, সূর্যশেখর গাঙ্গুলি, পরিমার্জন নেগির মত অনেক তরুণ প্রতিভা আন্তর্জাতিক ক্ষেত্রে নিয়মিত নিজেদের দক্ষতার ছাপ ফেলছেন। মা-বাবারাও এখন তাঁদের সন্তানদের দাবা পেশা হিসাবে নিতে উৎসাহ দিচ্ছেন। প্রতিষ্ঠিতদের মধ্যে দিব্যেন্দু বড়ুয়া, পি. হরিকৃষ্ণন, কৃষ্ণন শশিকিরণ ও সর্বোপরি বিশ্বজয়ী বিশ্বনাথন আনন্দ ধারাবাহিক ভাবে আন্তর্জাতিক সাফল্য পেয়ে চলেছেন। ভারতীয় খেলা চতুরঙ্গ থেকে দাবার উদ্ভব। চতুরঙ্গ নামের উদ্ভব হয় মহাভারতের সময়ের যুদ্ধের সৈন্য বিভাজন থেকে। পরবর্তিকালে পারসীদের হাতে এর নাম হয় সতরঞ্জ, যা কিনা রাজা-রাজড়াদের খেলা ছিল। ভারত স্বাধীন হবার পরই এই খেলা আমজনতার আয়ত্তে আসে। ১৯৫১ সালে নিয়ামক সংস্থা, সারা ভারত দাবা ফেডারেশনের স্থাপনা হয়।
ফিল্ড হকি
ফিল্ড হকি বিংশ শতাব্দীর মাঝামাঝি পর্যন্ত বিশ্বে ভারতের একচ্ছত্র আধিপত্য ছিল এই খেলায়। আটবার অলিম্পিক সোনা জিতেছে ভারতীয় পুরুষদের হকি দল। ইউরোপীয় সংবাদমাধ্যম ভারতীয় হকির প্রবাদ পুরুষ ধ্যান চাঁদকে হকির জাদুকর আখ্যা দিয়েছিল। জাতীয় খেলা হিসেবে হকি কে গণ্য করা হয় । এ নিয়ে একটি আরটিআই-এর জবাবে ক্রীড়া মন্ত্রক থেকে স্পষ্ট করা হয়, ন্যাশনাল স্পোর্টস হিসেবে হকিকে কখনই ঘোষণা করা হয়নি।